Watwou, 007 nou 'n vrou | Maroela Media
Lashana Lynch in Maart by die wêreldpremière van 'Captain Marvel' in Los Angeles, VSA. Sy sal die rol van 007 vertolk in die nuwe James Bond-fliek. (Foto: Jordan Strauss/Invision/AP)
Die gewilde 007-spioen van die James Bond-fliekfranchise sal eersdaags 'n snyerspak verruil vir 'n paar hoëhakskoene wanneer 'n vrou dié gesogte rol oorneem.
Volgens berigte het vervaardigers van die 25ste Bond-fliek, wat in 2020 op die grootskerm sal verskyn, besluit dat Lashana Lynch die rol van 007 sal vertolk nadat James Bond, wat steeds deur Daniel Craig vertolk sal word, uit die Britse MI6-intelligensie-eenheid sal tree.
'n Bron het aan The Daily Mail gesê Lynch se verskyning in die nuwe fliek is 'n "kardinale toneel" wanneer Bond uit sy aftrede in Jamaika ontbied en aan Lynch se karakter as die nuwe 007-agent voorgestel word.
"Fliekgangers sal hul springmielies laat val. Bond is steeds Bond, maar hy word deur 'n vrou vervang as 007."
Die bron is volgens die nuusinstansie iemand in die "binnekring van die rolprent" wat dié inligting bekendgemaak het. Die inligting is nog nie amptelik deur vervaardigers bevestig nie.
Lynch (31) is 'n Britse aktrise en vertolk tans die rol van die vegvlieënier Maria Rambeau in die Marvel-fliek, Captain Marvel.
Craig het in 2006 sy debuut as Bond gemaak in die fliek Casino Royale, die 22ste fliek in die 57-jarige fliekfranchise.
Van links na regs: Die aktrises Lea Seydoux, Ana de Armas, Naomie Harris en Lashana Lynch glimlag in April vanjaar vir fotograwe gedurende 'n fotosessie vir die nuwe James Bond-fliek, wat tans bekend staan as 'Bond 25', in Oracabessa, Jamaika. (Foto: AP Photo/Leo Hudson)
Daniel Craig. (Foto: IANS)
'Ellen Pakkies'‑akteurs wen by Italiaanse rolprentfees
Ek love die nuwe konsep!
En ek love Sean Connery – die enigste James Bond wat nog tot dusver reg aan die rol laat geskied het.
Nee, meneer jy word nie toegelaat om negatief te wees nie.
Jou boodskap gaan binnekort verdwyn.
Nou wat op dees aarde is di maatskappy nou van plan om te doen ????????? Hoe gaan hulle nou di rol van di manlike prent na 'n vroumens toe laat verander,dis mos nou klomp bog ek gaan dan ni weer na die flieks kyk as di bog gaan wys ni ??? Wys jou net